ОБЩИНСКИ СЪВЕТ НА ОБЩИНА ПРАВЕЦ, СОФИЙСКА ОБЛАСТ

Р Е Ш Е Н И Е   № 173
от 11.08.2017 г.
ОТНОСНО: „Кандидатстване за финансиране на Община Правец към Министерство на труда и социалната политика по Оперативна програма „Развитие на човешките ресурси” 2014-2020г. с проектно предложение по процедура  BG05M9OP001-2.010 „Развитие на социалното предприемачество“.” 

Общинският съвет на Община Правец, на основание чл. 21, ал.1, т.6 и т.8 и т.23, ал. 2 и чл. 27, ал.4 и ал.5 от ЗМСМА, чл.68(4) от Правилника организацията и дейността на Общинския съвет, неговите комисии и взаимодействието му с Общинската администрация,
(Гласували-12; “За”-12, “Против”-0, “Въздържали се-0)
Р Е Ш И:
1. Дава съгласие Община  Правец да кандидатства за финансиране към Министерство на труда и социалната политика по Оперативна програма „Развитие на човешките ресурси” 2014-2020г., по процедура  BG05M9OP001- 2.010 „Развитие на социалното предприемачество“с проектно предложение с наименование : „Социално предприятие за благоустрояване на община Правец”  на стойност до 300000,00 /триста хиляди/ лв.
  2. Предоставя сграда - частна общинска собственост, със застроена площ  от 230,00 кв.м., на един етаж, масивна конструкция, находяща се в УПИ VIII, кв.118 (сто и осемнадесети) по действащия Подробен устройствен план (ПУП) – План за регулация (ПР) на гр.Правец, община Правец, област Софийска, приет с решение №25/2010г. на Общински съвет на община Правец за нуждите на изпълнение на проекта и за срок, включващ и периода на устойчивост.
3. Дава съгласие Община  Правец да осигури устойчивост на резултатите от проекта, като се задължава да запази функционирането на социалното предприятие за 12/дванадесет/ месеца, както и заетостта на минимум 50 /петдесет/ процента от новоназначените представители на целевата група по бюджетно перо 1. „Разходи за трудови възнаграждения по реда на Кодекса на труда и възнаграждения по реда на Закона за държавния служител на всяко лице, включено в заетост при работодател – в размер на 100/сто/ % от сумата на минималния осигурителен доход за съответната длъжност и всички дължими вноски за сметка на работодателя върху договореното възнаграждение”.
